Andersen slo gjennom som 22-åring da han kom på All Star-laget i eliteserien 2003/2004, og ble en publikumsfavoritt med sitt knallharde, velplaserte håndleddskudd og dragninger av ypperste klasse. Andersen spilte en halv sesong for Leksand i Allsvenskan, i sesongen 2004/2005 hvor nivået var skyhøyt grunnet en rekke NHL-spillere. Oppholdet ble mindre vellykket og Andersen returnerte til Sarpsborg hvor karrieren ble kronet med plass i OL-troppen i 2010 og NM-gull som kaptein i 2011. Andersen spilte sin siste kamp for Sparta i 2013, og begynte å jobbe i Infotjenester.